jkorsvik/nowiki_second_scrape_merged huggingface dataset:
Lundengfly

Lundengfly (Eremobina pabulatricula) er en sommerfugl som tilhører familien nattfly (Noctuidae). Den er bare funnet i Froland i Agder i Norge.


== Utseende ==
Et middelsstort (vingespenn 28 – 34 mm), kraftig, lysgrått nattfly. Forvingen er gråhvit med mørkere områder ved roten og i de fremre og bakre delene av midtfeltet. Ved roten er den en markert, buet, svart lengdestrek (rotstrek). Ringmerket er tydelig, lyst med en mørk kjerne, mens nyremerket er utydelig. Bak ringmerket er det en smal, mørk lengdestrek tvers over midtfeltet (tappmerke). Ellers er vingetegningene lite tydelige. Bakvingen er lysgrå, mørkere langs ytterkanten.


== Levevis ==
Arten finnes helst i åpen eikeskog med rik undervegetasjon av gras og urter, men kan også forekomme i andre typer løvskog. Larvene lever trolig på gras, men det ukjent hvilke(n) art(er) den går på. De voksne sommerfuglene flyr på ettersommeren.


== Utbredelse ==
Lundengflyet finnes i Mellom-Europa og den sørlige delen av Nord-Europa, og videre løstover til Japan. I Norden finnes det bare spredte, isolerte forekomster i Danmark, Norge og Sverige, mens arten er mer utbredt i det sørlige Finland. I Norge er den bare kjent fra én lokalitet i Froland i Aust-Agder, der den først ble funnet i 1969. Arten trues av hogst av eikeskogen der den lever, men også av tilgroing, og er listet som kritisk truet (CR) på Norsk rødliste for arter fra 2006. På den andre siden blir arten trolig favorisert av beiting som gir en grasrik undervegetasjon i skogen.


== Kilder ==
Norges sommerfugler – Lundengfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Eremobina pabulatricula på UK moths: [3]
Rødlistevurdering for lundengfly: [4]


== Eksterne lenker ==
(en) lundengfly i Encyclopedia of Life 
(en) lundengfly i Global Biodiversity Information Facility 
(no) lundengfly hos Artsdatabanken 
(sv) lundengfly hos Dyntaxa 
(en) lundengfly hos Fauna Europaea 
(en) lundengfly hos NCBI 
(en) Kategori:Eremobina pabulatricula – bilder, video eller lyd på Wikimedia Commons 
Pabulatrix pabulatricula – detaljert informasjon på Wikispecies
Buelinjet engfly

Buelinjet engfly (Oligia strigilis) er en sommerfugl som tilhører familien nattfly (Noctuidae). Den er funnet nord til Sogn og Fjordane i Norge.


== Utseende ==
Et lite til middelsstort (vingespenn 25 - 28 mm), kraftig, mørkgrått nattfly. Arten ligner mye på de andre Oligia-artene, og det kan være nødvendig å dissekere ut kjønnsorganene for å bestemme disse artene med sikkerhet. Et vanligvis brukbart, ytre kjennetegn på buelinjet engfly er at ytre mellomlinje, som danner grensen mellom forvingens mørke og lyse del, er tydelig buet nær bakkanten. Forkroppen og forvingen er mørkgrå, forvingens ytre tredjedel vanligvis lysgrå, men helt mørke individer (som den avbildet i taksoboksen) forekommer relativt hyppig. Ytre mellomlinje er S-formet uten noe rettlinjet segment. Indre mellomlinje (tverrlinje ca. 1/3 ut i vingen) er synlig som en kommaformet, hvit tegning i vingens bakre del, usynlig i den fremre. Nyre- og ringmerkene er markerte, men ikke særlig påfallende nær fremkanten i vingens midtfelt. Bakvingen er nokså mørkt grå.


== Levevis ==
Arten finnes i ulike åpne områder. Larvene utvikler seg på røttene og den nedre del av stenglene til ulike grasarter (Poaceae). De voksne sommerfuglene flyr i juni – august.


== Utbredelse ==
Buelinjet engfly er utbredt i hele Europa og i det nordlige Asia østover til Altajfjellene. I Norge er den vanlig på Sørlandet og på Østlandet nord til Vågå i Oppland, mer sjelden på Vestlandet.


== Kilder ==
Norges sommerfugler – Buelinjet engfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Oligia strigilis på UK moths: [3]


== Eksterne lenker ==
(en) buelinjet engfly i Encyclopedia of Life 
(en) buelinjet engfly i Global Biodiversity Information Facility 
(no) buelinjet engfly hos Artsdatabanken 
(sv) buelinjet engfly hos Dyntaxa 
(en) buelinjet engfly hos Fauna Europaea 
(en) buelinjet engfly hos ITIS 
(en) buelinjet engfly hos NCBI 
(en) Kategori:Oligia strigilis – bilder, video eller lyd på Wikimedia Commons 
(en) Oligia strigilis – galleri av bilder, video eller lyd på Wikimedia Commons
Rettlinjet engfly

Rettlinjet engfly (Oligia latruncula) er en sommerfugl som tilhører familien nattfly (Noctuidae). Den er funnet nord til Nord-Trøndelag i Norge.


== Utseende ==
Et nokså lite (vingespenn 22 – 27 mm), grått nattfly. Arten er ganske vanskelig å skille sikkert fra buelinjet engfly (Oligia strigilis), noen ganger må man undersøke kjønnsorganene for å bestemme disse artene. Rettlinjet engfly er i gjennomsnitt litt mindre enn den andre arten, og vingene har ofte et litt bronseaktig skinn. Det beste, ytre kjenntegnet er at ytre mellomlinje (tverrlinjen som ligger ca. 2/3 ut i forvingen) er bare svakt buet i den bakre delen hos rettlinjet engfly, mens den er kraftig buet hos buelinjet engfly. Men denne linjen er ofte nesten umulig å se på mørke eksemplarer. Arten er ganske variabel i fargen, ulikt hos buelinjet engfly er de mørke fargevariantene hyppigst. Forvingen er mørkgrå, noen ganger er den ytterste tredjedelen lysgrå. Nyre- og ringmerkene er vanligvis tydelige. Hos lyse eksemplarer er den indre mellomlinjen tydelig som et hvitt, kommaformet merke fra vingens bakkant noe innenfor midten. Ytre mellomlinje er svakt buet i den bakerste delen, ofte et stykke nesten rett. Bakvingen er grå. 


== Levevis ==
Arten lever i åpne områder som enger, veikanter og hager. Larvene er funnet på røttene av hundegras (Dactylis glomerata), men går trolig også på andre gras. De overvintrer sannsynligvis. De voksne sommerfuglene flyr i juni – juli. Det er vanskelig å finne spesifikk informasjon om biologien til denne arten fordi den er så vanskelig å skille fra buelinjet engfly.


== Utbredelse ==
Arten er utbredt i Europa, unntatt lengst i nord, og Lilleasia. I Norge ser den ut til å være mer utbredt enn buelinjet engfly, og er funnet nord til Nord-Trøndelag.


== Kilder ==
Norges sommerfugler – Rettlinjet engfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Oligia latruncula på UK moths: [3]


== Eksterne lenker ==
(en) rettlinjet engfly i Encyclopedia of Life 
(en) rettlinjet engfly i Global Biodiversity Information Facility 
(no) rettlinjet engfly hos Artsdatabanken 
(sv) rettlinjet engfly hos Dyntaxa 
(en) rettlinjet engfly hos Fauna Europaea 
(en) rettlinjet engfly hos ITIS 
(en) rettlinjet engfly hos NCBI 
(en) Kategori:Oligia latruncula – bilder, video eller lyd på Wikimedia Commons 
(en) Oligia latruncula – galleri av bilder, video eller lyd på Wikimedia Commons 
Oligia latruncula – detaljert informasjon på Wikispecies
Rødgult engfly

Rødgult engfly (Oligia fasciuncula) er en sommerfugl som tilhører familien nattfly (Noctuidae). Den er funnet spredt nord til Sør-Trøndelag i Norge, men mangler på mesteparten av Østlandet.


== Utseende ==
Et ganske lite (vingespenn 22 – 24 mm), tettbygd, rødbrunt eller gulbrunt nattfly. De fleste individene er tydelig rødlige. Forvingen har utydelige tegninger, man kan vanligvis bare såvidt skimte nyre- og ringmerker og tverrlinjer, bortsett fra den bakre delen av ytre mellomlinje (som danner ytterkanten av midtfeltet) som er hvit. Vingens midtfelt er mørkere i den bakerste halvdelen, resten av vingens bakkant er lys. Bakvingen er grå. Arten er lett å kjenne igjen på den lille kroppsstørrelsen kombinert med fargen.


== Levevis ==
Denne arten finnes på åpne, helst litt fuktige, områder med gras. Larven lever på røttene av ulike grasarter og overvintrer. De voksne sommerfuglene flyr fra skumringen og utover kvelden og natten, i juni – august.


== Utbredelse ==
Arten er utbredt i Europa, mest i den vestlige delen, men den forekommer så langt øst som Ukraina. I Norge er den forholdsvis vanlig langs kysten fra Aust-Agder til Rogaland, sjeldnere lenger nord på Vestlandet. Det finnes isolerte funn fra Hvaler i Østfold (bortsett fra dette er den ikke funnet på Østlandet) og fra Sør-Trøndelag.


== Kilder ==
Norges sommerfugler – Rødgult engfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Oligia fasciuncula på UK moths: [3]


== Eksterne lenker ==
(en) rødgult engfly i Encyclopedia of Life 
(en) rødgult engfly i Global Biodiversity Information Facility 
(no) rødgult engfly hos Artsdatabanken 
(sv) rødgult engfly hos Dyntaxa 
(en) rødgult engfly hos Fauna Europaea 
(en) rødgult engfly hos NCBI 
(en) Kategori:Oligia fasciuncula – bilder, video eller lyd på Wikimedia Commons 
(en) Oligia fasciuncula – galleri av bilder, video eller lyd på Wikimedia Commons
Spinkelt engfly

Spinkelt engfly (Mesoligia furuncula) er en sommerfugl som tilhører familien nattfly (Noctuidae). Den er funnet langs kysten vest til Rogaland i Norge.


== Utseende ==
Et ganske lite (vingespenn 22 – 28 mm) og nokså spinkelt nattfly. Fargen er svært variabel og kan ligne mye på artene i slekten Oligia, særlig på rødgult engfly, men den kan skilles fra disse på den spinkle kroppsformen og på at bakvingene er ganske lyse. Forvingene er svært variable i fargen, den vanligste fargevarianten har vinger som er varmt rødbrune i den indre halvdelen, blekt brunlige i den ytre med et skarpt skille mellom. Bakvingen er gråhvit.


== Levevis ==
Arten finnes på tørre, åpne områder langs kysten. Larvene utvikler seg inne i stråene på ulike grasarter (Poaceae) mellom september og juni. De voksne sommerfuglene flyr i juli – august.


== Utbredelse ==
Arten finnes i Nord-Afrika, i Europa og i det nordlige Asia østover til Japan. I Norge lever den langs kysten fra svenskegrensen til Karmøy i Rogaland.


== Kilder ==
Norges sommerfugler – Spinkelt engfly
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Svenska Fjärilar, med bildegalleri
Mesoligia furuncula på UK moths


== Eksterne lenker ==
(en) spinkelt engfly i Encyclopedia of Life 
(en) spinkelt engfly i Global Biodiversity Information Facility 
(no) spinkelt engfly hos Artsdatabanken 
(sv) spinkelt engfly hos Dyntaxa 
(en) spinkelt engfly hos Fauna Europaea 
(en) spinkelt engfly hos NCBI 
(en) Kategori:Mesoligia furuncula – bilder, video eller lyd på Wikimedia Commons 
(en) Mesoligia furuncula – galleri av bilder, video eller lyd på Wikimedia Commons
Lite strandengfly

Lite strandengfly (Mesoligia literosa) er en sommerfugl som tilhører familien nattfly (Noctuidae). Den er funnet nord til Sogn og Fjordane i Norge.


== Utseende ==
Et ganske lite (vingespenn 23 – 28 mm), middels kraftig nattfly. Forvingen er grå med mer eller mindre utpreget, rødbrun eller mørkrosa bestøvning. Vingens midtfelt er mørkere, særlig i den bakre delen. Nyre- og ringmerkene er lyse, delvis med svarte kanter. Bakvingen er lysgrå.


== Levevis ==
Arten lever i åpne områder med gras. Larvene utvikler seg på ulike arter av gras, om høsten på røttene, etter overvintring om våren inne i de nye stråene. De voksne sommerfuglene flyr om natten i juli – august.


== Utbredelse ==
Den er utbredt i Europa og den vestlige delen av Asia østover til Sentral-Asia og Iran. I Norge er den forholdsvis vanlig på Sørlandet og det sørlige Østlandet, og forekommer også i Hardanger og Sogn. På Østlandet er den påtruffet nord til Vågå i Oppland.


== Kilder ==
Norges sommerfugler – Lite strandengfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Mesoligia literosa på UK moths: [3]


== Eksterne lenker ==
(en) lite strandengfly i Encyclopedia of Life 
(en) lite strandengfly i Global Biodiversity Information Facility 
(no) lite strandengfly hos Artsdatabanken 
(en) lite strandengfly hos NCBI 
(en) Kategori:Mesoligia literosa – bilder, video eller lyd på Wikimedia Commons
Større gressengfly

Større gressengfly (Mesapamea secalis) er en sommerfugl som tilhører familien nattfly (Noctuidae). Den er funnet nord til Møre og Romsdal i Norge. Denne arten og Mesapamea didyma lar seg ikke sikkert skille på ytre kjennetegn, man må dissekere kjønnsorganene for å bestemme arten sikkert.


== Utseende ==
Et middelsstort (vingespenn 30 – 34 mm), kraftig, mer eller mindre gråbrunt nattfly. Fargen er svært variabel, fra ganske blek til nesten svart, den ytre delen av forvingen er ofte lysere enn resten. Nyre- og ringmerkene er oftest lyse og tydelige. Bakvingen er lyst gråbrun.


== Levevis ==
Arten lever på åpne områder med gras. Larvene utvikler seg inne i stråene på ulike grasarter fra september til mai. De voksne sommerfuglene flyr i juli – august.


== Utbredelse ==
Inntil nylig har arten blitt blandet sammen med espers grasengfly, og det er uklart hvor vidt utbredt den egentlig er. Trolig finnes den i Nord-Afrika og over det meste av Europa. I Norge er den vanlig nord til Møre og Romsdal.


== Referanser ==


== Kilder ==
Norges sommerfugler – Større gressengfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Mesapamea secalis på UK moths: [3]


== Eksterne lenker ==
(en) vanlig grasengfly i Encyclopedia of Life 
(en) vanlig grasengfly i Global Biodiversity Information Facility 
(no) vanlig grasengfly hos Artsdatabanken 
(sv) vanlig grasengfly hos Dyntaxa 
(en) vanlig grasengfly hos Fauna Europaea 
(en) vanlig grasengfly hos NCBI 
(en) Kategori:Mesapamea secalis – bilder, video eller lyd på Wikimedia Commons
Jacob Frederik Dietrichson

Jacob Frederik Dietrichson (født 4. januar 1806 i Arendal, død desember 1879) var en norsk professor i teologi.
Dietrichson tok embedseksamen med beste karakter i 1827, og jobbet som lektor og professor i teologi på Universitetet i Oslo fra 1832 til 1870. Han underviste mest i kirkehistorie og eksegese.
I ettertid blir Dietrichson mest forbundet med arbeidet han la ned i sammenheng med  den første oversettelsen av Det nye testamentet til bokmål. Denne oppgaven ble opprinnelig gitt til Dietrichson, men han døde før oversettelsen ble ferdig. Den endelige oversettelsen kom ut i 1904.


== Eksterne lenker ==
Nekrolog i Ferdaheimen fra 1879. - Ivar Aasen-tunets nettbibliotek.
Mindre gressengfly

Mindre gressengfly (Mesapamea didyma) er et insekt som tilhører familien nattfly (Noctuidae). Den er funnet nord til Sør-Trøndelag i Norge. Denne arten og større gressengfly (Mesapamea secalis) lar seg ikke sikkert skille på ytre kjennetegn; for å artsbestemme et individ med sikkerhet må man dissekere individets kjønnsorganer.


== Utseende ==
Et voksent individ av arten mindre gressengfly har et vingespenn som måler mellom 25 mm og 32 mm). Kroppen er kraftig. Fargen er mer eller mindre gråbrun; den kan variere meget fra individ til individ, fra ganske blek til nesten svart. Den ytre delen av forvingen er ofte lysere enn resten. Nyre- og ringmerkene er oftest lyse og tydelige. Bakvingen er lyst gråbrun. 
Mindre gressengfly er i gjennomsnitt litt mindre og gjerne litt mer monoton i fargen enn større gressengfly, men kan ikke sikkert skilles fra denne hverken på størrelse eller farge.


== Levevis ==
Man vet ikke sikkert hvordan mindre gressengfly lever og formerer seg, men trolig er den biologisk svært lik større gressengfly: arten lever på åpne områder med gras. Larvene utvikler seg inne i stråene på ulike grasarter fra september til mai. De voksne sommerfuglene flyr i perioden medio juli – august.


== Utbredelse ==
Inntil nylig har arten blitt blandet sammen med større gressengfly, og det er uklart hvor vidt utbredt den egentlig er. Trolig finnes den over det meste av Europa, i Lilleasia og i Kaukasus. I Norge er den utbredt nord til Sør-Trøndelag, men den er trolig litt mindre vanlig enn større gressengfly.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: Mesapamea didyma
Mesapamea didyma på UK moths


== Eksterne lenker ==
(en) mindre gressengfly i Encyclopedia of Life 
(en) mindre gressengfly i Global Biodiversity Information Facility 
(no) mindre gressengfly hos Artsdatabanken 
(sv) mindre gressengfly hos Dyntaxa 
(en) mindre gressengfly hos Fauna Europaea 
(en) mindre gressengfly hos NCBI 
(en) Kategori:Mesapamea didyma – bilder, video eller lyd på Wikimedia Commons
Sølvbunkefly

Sølvbunkefly (Photedes minima) er en sommerfugl som tilhører familien nattfly (Noctuidae). Den er funnet nord til Møre og Romsdal i Norge. 


== Utseende ==
Et ganske lite (vingespenn 20 – 26 mm), middels kraftig, lyst gulbrunt nattfly. Hunnen er litt mindre og mer kontrastrikt tegnet enn hannen. Forvingen har vanligvis et litt mørkere midtfelt og en lys bølgelinje langs ytterkanten, ellers er den ensfarger lyst gulbrun, det samme er bakvingen. Arten kjennes nokså lett på den at den er så liten.


== Levevis ==
Arten finnes på fuktige enger, myrer og i fuktig, åpen skog. Larvene utvikler seg i røtter og strå av sølvbunke (Deschampsia cespitosa). De voksne sommerfuglene flyr i juni – august.


== Utbredelse ==
Sølvbunkeflyet finne over det meste av Europa. I Norge er den utbredt nord til Møre og Romsdal.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Photedes minima på UK moths: [2]


== Eksterne lenker ==
(en) sølvbunkefly i Encyclopedia of Life 
(en) sølvbunkefly i Global Biodiversity Information Facility 
(no) sølvbunkefly hos Artsdatabanken 
(sv) sølvbunkefly hos Dyntaxa 
(en) sølvbunkefly hos Fauna Europaea 
(en) sølvbunkefly hos NCBI 
(en) Kategori:Photedes minima – bilder, video eller lyd på Wikimedia Commons 
(en) Photedes minima – galleri av bilder, video eller lyd på Wikimedia Commons 
Photedes minima – detaljert informasjon på Wikispecies
Okerfly

Okerfly (Eremobia ochroleuca) er en sommerfugl som tilhører familien nattfly (Noctuidae). Den er funnet på Sørlandet og det sørligste Østlandet i Norge. 


== Utseende ==
Et middelsstort (vingespenn 33 – 36 mm), middels kraftig, lyst farget nattfly med kontrastrikt tegnede vinger. Arten er lett å kjenne igjen på forvingenes tegninger. Forkroppen er blekt okerfarget, forvingen har blekt oker til brunlig grunnfarge. Den er lys ved roten, rundt midten av vingen går det to brede, hvite tverrbånd (mellomlinjer) som møtes i midten slik at de danner en hvit X. Midtfeltet (området mellom mellomlinjene) er brunt, det samme er området mellom ytre mellomlinje og den hvite bølgelinjen, som går langs ytterkanten av vingen. Bakvingen er grå, lysere ved roten.


== Levevis ==
Arten finnes på tørre enger, strender og andre tørre, åpne områder. Larven utvikler seg på blomster og frø av ulike gras, særlig hundegras (Dactylis glomerata).


== Utbredelse ==
Okerflyet er utbredt over det meste av Europa, unntatt lengst i nord.
I Norge forekommer den på Sørlandet og det sørligste Østlandet.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Eremobia ochroleuca på UK moths: [2]


== Eksterne lenker ==
(en) okerfly i Encyclopedia of Life 
(en) okerfly i Global Biodiversity Information Facility 
(no) okerfly hos Artsdatabanken 
(sv) okerfly hos Dyntaxa 
(en) okerfly hos Fauna Europaea 
(en) okerfly hos NCBI 
(en) Kategori:Eremobia ochroleuca – bilder, video eller lyd på Wikimedia Commons 
(en) Eremobia ochroleuca – galleri av bilder, video eller lyd på Wikimedia Commons 
Eremobia ochroleuca – detaljert informasjon på Wikispecies
Blekt stengelfly

Blekt stengelfly (Luperina testacea) er en sommerfugl som tilhører familien nattfly (Noctuidae). Den er funnet langs kysten til Rogaland i Norge. 


== Utseende ==
Et  middelsstort (vingespenn 32 – 40 mm), middels kraftig, lysgrått nattfly. Forvingen er ensfarget lysgrå bortsett fra at midtfeltet vanligvis er mørkere med lyse nyre- og ringmerker. Begge vingepar har uvanlig lange frynser langs ytterkanten, forvingens ytterkant er litt bølgete. Bakvingen er skinnende hvit.


== Levevis ==
Arten lever i åpne områder der larvene utvikler seg i røttene på ulike gras (Poaceae). De voksne sommerfuglene flyr i august – september og kommer gjerne til lys.


== Utbredelse ==
Blekt stengelfly er utbredt i Nord-Afrika og Europa.
I Norge finnes den bare langs kysten vestover til Rogaland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Luperina testacea på UK moths: [2]


== Eksterne lenker ==
(en) blekt stengelfly i Encyclopedia of Life 
(en) blekt stengelfly i Global Biodiversity Information Facility 
(no) blekt stengelfly hos Artsdatabanken 
(sv) blekt stengelfly hos Dyntaxa 
(en) blekt stengelfly hos Fauna Europaea 
(en) blekt stengelfly hos NCBI 
(en) Kategori:Luperina testacea – bilder, video eller lyd på Wikimedia Commons 
(en) Luperina testacea – galleri av bilder, video eller lyd på Wikimedia Commons
Trường Sơn-fjellene

Trường Sơn-fjellene, også kalt Den annamitiske fjellkjeden er en rundt 1 100 km lang fjellkjede i det vestlige Indokina og går gjennom Laos og Vietnam. I Vietnam kalles fjellene Dãy Trường Sơn og i Laos Phou Luang.
Fjellkjeden løper parallelt med kysten mot Sørkinahavet og skiller Mekong-bassenget fra havet. Fjellkjedens østlige siden reiser seg bratt opp fra slettelandet og fører en rekke små og store elver.
Det høyeste fjellet ligger i Laos og er Phu Bia med 2 820 moh. På den vietnamesiske siden er den høyeste toppen 2 711 moh og heter Phu Xai Lai Leng og ligger i kjedens nordlige del. I den nsørlige delen er den høyeste toppen fjellet Ngọc Linh med sine 2 589 moh.
Laos ligger hovedsakelig på fjellenes vestside med provinsene Houaphan og Xieng Khouang, mens Vietnam ligger hovedsakelig på østsiden med provinsene Houaphan og Xieng Khouang.
Trường Sơn-fjellene har et rikt dyreliv, med blant andre den antilopelignende Saola-oksen, den bisonlignende Gaur, Indokinatiger og Truong Son muntjak.
Under Vietnamkrigen gikk den viktige forsyningslinjen Ho Chi Minh-stien gjennom området og denne hadde av den grunn blant andre det vietnamisiske navnet Đường Trường Sơn («Trường Sơn-veien»).


== Se også ==
Ho Chi Minh-stien


== Eksterne lenker ==
Brosjyre med en rekke bilder fra WWF fra Trường Sơn-fjellene
BBC In Pictures: Uncovering Viet Nam's secret wildlife